Diari Oficial de la Generalitat Valenciana


Sumari del DOGV 8145, del 09-10-2017 (2017/8904)

DECRET 145/2017, de 6 d'octubre, del Consell, pel qual concedeix la Distinció de la Generalitat al Mèrit Empresarial i Social a Nuria Oliver Ramírez.
-----------------------------------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8904


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 145/2017, de 6 d'octubre, del Consell, pel qual concedeix la Distinció de la Generalitat al Mèrit Empresarial i Social a Nuria Oliver Ramírez. [2017/8904]  
El Decret 131/2016, de 7 d'octubre, del Consell, va crear la Distinció de la Generalitat al Mèrit Empresarial i Social per a reconéixer la labor i trajectòria d'aquelles persones o entitats que han destacat pel seu treball, vocació o compromís amb el creixement intel·ligent, responsable i sostenible de la Comunitat Valenciana.  
Nascuda a Alacant, Nuria Oliver es va llicenciar en Enginyeria de Telecomunicacions en la Universitat Politècnica de Madrid en 1994, i va ser guardonada amb el Primer Premi Nacional d'Enginyers de Telecomunicació. L'any següent va ser premiada amb una beca de la Fundació la Caixa per a realitzar estudis de postgrau en MIT, d'on va rebre el seu doctorat en l'àrea d'intel·ligència perceptual. En 2001, es va unir, com a investigadora, als laboratoris d'investigació de Microsoft en Redmond. Després de dotze anys als Estats Units, torna a Espanya per a unir-se a Telefònica I+D, a Barcelona, com a directora científica en Multimèdia. Al novembre de 2016 va deixar Telefónica i va ser nomenada la primera Chief Data Scientist en DataPop Alliance, una organització internacional sense ànim de lucre creada per la Iniciativa Humanitària de Harvard, MIT Media Lab i Overseas Development Institute.  
  
Nuria Oliver és una de les dones investigadores en informàtica més citades en Espanya, especialment reconeguda pel seu treball en models computacionals de comportament humà, intel·ligència artificial, interacció persona-màquina, informàtica mòbil i «Big Data» per al bé social. Entre altres molts reconeixements, en 2004 va ser la primera dona espanyola distingida com una de les cent persones més innovadores a nivel mundial de menys de 35 anys per MIT Technology Review; en 2016 va rebre el Premi a la Dona Digital concedit per European Ada Awards i, el mateix any, el Premi Nacional d'Informàtica.  
  
Per això, com a reconeixement a la seua trajectòria professional que fa palés que la ciència no té gènere, i especialment, a la seua contribució per a estudiar el potencial del Big Data per a la democratització de les decisions i la consecució del bé comú, amb la deliberació prèvia del Consell, en la reunió de 6 d'octubre de 2017,  
  
  
DECRETE  
  
Concedir la Distinció de la Generalitat al Mèrit Empresarial i Social a Nuria Oliver Ramírez.  
  
València, 6 d'octubre de 2017  
  
El president de la Generalitat,  
XIMO PUIG I FERRER